EIROPAS SAVIENĪBAS CIVILDIENESTA TIESAS RĪKOJUMS
(pirmā palāta)
2016. gada 18. jūlijā
Lieta F‑68/15
Daniele Possanzini
pret
Eiropas Aģentūru operatīvās sadarbības vadībai pie Eiropas Savienības dalībvalstu ārējām robežām (Frontex)
Civildienests – Frontex personāls – Pagaidu darbinieks – Līguma nepagarināšana, kas pamatota ar prasītāja novērtējuma ziņojumu par 2009. gadu – Pierādījumi par ziņojuma paziņošanu – Neesamība – Civildienesta tiesas veikta atcelšana – Sprieduma izpilde – Novērtējuma ziņojuma paziņošana – Ziņojuma novēlota sagatavošana un paziņošana
Priekšmets      Prasība, kura celta saskaņā ar LESD 270. pantu, kas piemērojams EAEKL līgumam atbilstoši tā 106.a pantam, un ar kuru Daniele Possanzini lūdz atcelt viņa novērtējuma ziņojumu par 2009. gadu, ko ir sagatavojusi Eiropas Aģentūra operatīvās sadarbības vadībai pie Eiropas Savienības dalībvalstu ārējām robežām (Frontex) un kas viņam tika paziņots 2014. gada 12. jūlijā, izpildot Civildienesta tiesas 2013. gada 30. septembra spriedumu Possanzini/Frontex (F‑124/11, EU:F:2013:137), ciktāl ar to ir grozīts sākotnējais novērtējuma ziņojums, kā arī izmaksāt atlīdzību EUR 4000 apmērā par morālo kaitējumu, kas viņam esot nodarīts tāpēc, ka minētais ziņojums tika sagatavots un paziņots novēloti
Nolēmums      Prasību noraidīt kā acīmredzami nepamatotu. Daniele Possanzini sedz savus un atlīdzina Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām tiesāšanās izdevumus.
Kopsavilkums
Ierēdņu celta prasība – Prasības pamats par procedūras pārkāpumu – Neefektīvs pamats, ja nav ietekmes uz lēmuma saturu
Procesuāla pārkāpuma sekas var būt apstrīdētā lēmuma atcelšana tikai tad, ja ir pierādīts, ka šis procesuālais pārkāpums varēja ietekmēt lēmuma saturu.
(skat. 56. punktu)
Atsauce
Civildienesta tiesa: spriedums, 2013. gada 30. janvāris, Wahlström/Frontex, F‑87/11, EU:F:2013:10, 58. punkts.